Il-Parlament jilqa' r-rapport konġunt ippreżentat min-negozjaturi tal-UE u tar-Renju Unit Il-MPE jenfasizzaw il-ħtieġa li n-negozjati jsiru b'bona fede Kwistjonijiet pendenti jridu jiġu solvuti qabel il-Parlament jagħti l-kunsens tiegħu Il-Parlament Ewropew jilqa' r-rapport konġunt UE-UK dwar it-taħdidiet tal-Brexit u jirrakkomanda li tinbeda t-tieni fażi. F'riżoluzzjoni vvutata nhar l-Erbgħa, il-Parlament jilqa' r-rapport konġunt ta' progress rigward il-Brexit, kif ippreżentat min-negozjaturi tal-UE u tar-Renju Unit fit-8 ta' Diċembru. Ir-riżoluzzjoni għaddiet b'556 vot għal 62, b'68 astensjoni. Il-MPE jirrakkomandaw li l-kapijiet tal-istat jew tal-gvern tal-UE27 fil-15 ta' Diċembru jimxu lejn it-tieni fażi. Madankollu, il-MPE insistew li n-negozjati jistgħu jimxu 'l quddiem biss matul it-tieni fażi jekk il-gvern tar-Renju Unit jirrispetta bis-sħiħ l-impenji li ta fir-Rapport Konġunt u jdaħħalhom bis-sħiħ fl-abbozz tal-Ftehim ta' Irtirar. Kummenti "bħal dawk li saru minn David Davis" dan l-aħħar "jistgħu jimminaw il-kunfidenza li nbniet matul in-negozjati", qalu l-MEPs. Ir-riżoluzzjoni tinnota wkoll ħames kwistjonijiet pendenti li għandhom jiġu riżolti sabiex jintrebaħ il-kunsens tal-Parlament għall-ftehim finali: estensjoni tal-kopertura tad-drittijiet taċ-ċittadini lis-sieħba futuri tagħhom, proċedura amministrattiva ħafifa ta' natura dikjarattiva għandha tkun disponibbli għaċ-ċittadini tal-UE u tar-Renju Unit li japplikaw għal "status ta' residenza permanenti" Deċiżjonijiet tal-Qorti Ewropea tal-Ġustizzja dwar id-drittijiet taċ-ċittadini għandhom ikunu vinkolanti, u r-rwol tal-ombudsman maħluq biex jaġixxi fuq l-ilmenti taċ-ċittadini għandu jkun definit, id-dritt tal-moviment ħieles għaċ-ċittadini tar-Renju Unit li bħalissa joqogħdu fl-istati membri tal-UE27 għandu jkun garantit, u l-impenji tar-Renju Unit dwar l-Irlanda ta' Fuq iridu jkunu implimentati. Għall-perjodu ta' tranżizzjoni, li għandu jkun limitat fiż-żmien, il-MPE jridu li l-acquis sħiħ tal-UE (inklużi d-drittijiet taċ-ċittadini) u s-superviżjoni kollha tkun applikabbli għar-Renju Unit. Il-forma tar-relazzjonijiet futuri għandha tiġi diskussa wkoll fit-tieni fażi. Din għandha tkun ibbażata fuq prinċipji sodi u mhux ambigwi u tista' tieħu l-forma ta' ftehim ta' assoċjazzjoni bejn l-UE u r-Renju Unit, tissottolinja r-riżoluzzjoni. S'issa l-Parlament adotta żewġ riżoluzzjonijiet dwar in-negozjati, fil-5 t'April u fit-3 t'Ottubru 2017, ippreparati mill- Grupp ta' Tmexxija Brexit tal-Parlament (BSG), ippresedut minn (ALDE, BE). Il-Parlament b'mod ġenerali se jkollu l-aħħar kelma dwar ir-riżultat tan-negozjati meta jivvota biex japprova jew jirrifjuta l-Ftehim ta' Irtirar, li għandu jiġi finalizzat sal-aħħar ta' Marzu 2019. Il-mozzjoni, imfassla mill-Grupp ta' Tmexxija Brexit tal-Parlament, ġiet diskussa mal-Viċi President tal-Kummissjoni Ewropea Frans Timmermans u n-negozjatur ewlieni tal-UE Michel Barnier nhar l-Erbgħa 13 ta' Diċembru 2017. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Test adottat (ikklikkja fuq 13.12.2017) Reġistrazzjoni tad-dibattitu (13.12.2017) Riżoluzzjoni tal-PE tal-5 ta' April 2017 Linji ħomor dwar in-negozjati dwar il-Brexit Brexit: Protezzjoni tad-drittijiet taċ-ċittadini Brexit u l-baġit tal-UE Brexit: l-impatt fuq l-Irlanda Materjal awdjoviżiv b'xejn dwar il-Brexit Dokument ta' riċerka tal-PE: Progress suffiċjenti fl-ewwel fażi tat-taħdidiet dwar il-Brexit - Diċembru 2017 Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF